BLOGas.lt
BLOGas.lt – interneto svetainė, kurios pagalba galima nemokamai susikurti lietuvišką interneto dienoraštį (blog). Naudotojas savo dienoraščiui gali parinkti vieną iš 29 paruoštų temų arba susikurti pats. Teksto kiekis neribojimas – galima rašyti kiek norima, bet paveikslėlių galima įkelti tik 2 MB. Blogo savininkas gali nustatyti, kad naujausi įrašai būtų siunčiami RSS formatu. BLOGas.lt internete pasirodė 2005 metų kovo 10 dieną. Šiuo metu BLOGas.lt sistemoje jau yra sukurta virš 20 000 dienoraščių, kuriuose yra daugiau nei 100 000 įrašų.